Pat Michell: အမျိုးသမီး ခင်မင်ရင်း နှီးမှုအကြောင်း အများကြီး တွေးမိပြီး
စကားမစပ် ဒီအမျိုးသမီး နှစ်ယောက်အကြောင်း
ပြောရတာ အရမ်းဂုဏ်ယူမိတယ်
ကျွန်တော်နဲ့လည်း မိတ်ဆွေဖြစ်တာကြာပါပြီ။
Jane Fonda- ဟုတ်တယ်ရှင်။
PM: အမျိုးသမီး ခင်မင်ရင်းနှီးမှုအကြောင်း တစ်ခု ဖတ်မိတာက
Cervantes ပြောခဲ့တာကို သတိရစရာပါ။
သူက " လူတစ်ယောက်အကြောင်းကို ဒီနေ့ကိစ္စထဲမှာလို အမျိုးသမီးဆိုပါစို့၊
သူ့အဖော်တွေကို ကြည့်ပြီး
အများကြီးပြောနိုင်တယ်လို့ သူက ပြောကြားခဲ့ဘူးတယ်။
ဒီတော့ စလိုက်ရအောင်
(ရယ်သံများ)
JF: ကျွန်မတို့ ဒုက္ခရောက်ပြီ။
LityTomlin: ရေလေး လှမ်းလိုက်ပါဦး၊
အာခေါင် အရမ်း ခြောက်တယ်။
(ရယ်သံများ)
JF: ရှင်က အချိန်ဆွဲနေတာပဲ။
အချိန်က အရမ်းနည်းတယ်နော်..
LT: သူမနဲ့ရှိရတာ ကိုယ့်ဆီက အသက်ကို စုတ်ယူနေတာ။
(ရယ်သံများ)
JF: ဘာမှ နားမလည်သေးပါလား။
ကဲပါလေ တောင်းပန်ပါတယ်။
PM: ကဲ မိတ်ဆွေဆီမှာ ဘာကို ခင်ဗျား ရှာလဲ။
LT: ပျော်ရွင်တဲ့စိတ် ရှိတဲ့သူ၊
သတ္တိရှိတဲ့သူ၊
ဟက်ဟက်ပက်ပက် ရှိတဲ့သူ၊ နိုင်ငံရေးအမြင်ရှိတဲ့သူ၊
ကမ္ဘာဂြိုဟ်အတွက် ပြင်းပြစိတ် နည်းနည်းလေးဖြစ်ဖြစ် ရှိတဲ့သူ၊
ရည်မွန်ပြီး တရာမျှတမှုရှိတဲ့သူ၊ ကိုယ့်ကို
တန်ဖိုးရှိတယ်လို့ ထင်တဲ့သူကို ရှာတယ်။
(ရယ်သံများ)
(လက်ခုပ်သံများ)
JF: သိတယ်နော် ဒီမနက်က တွေးနေမိတာလေ၊
အမျိုးသမီး မိတ်ဆွေတွေ မရှိခဲ့ရင် ဘာလုပ်နိုင်ခဲ့မယ် မသိဘူး။
ဆိုလိုတာက "မိတ်ဆွေတွေရှိလို့ ကျွန်မ ရှိနေတာ"
LT: (ရယ်သံများ)
JF: တကယ်အမှန်ပါ။
ကျွန်မ ရပ်တည်နေတာ အမျိုးသမီး မိတ်ဆွေတွေရှိလို့၊
ရှင်က အဲဒီထဲက တစ်ယောက်လေ
ရှင့်အကြောင်း မသိဘူး၊ ဒါပေမဲ့ ...
(ရယ်သံများ)
သိတဲ့အတိုင်း ကျွန်မကို ပို သန်မာအောင်၊ ပိုတော်အောင်၊
ပိုသတ္တိရှိအောင် လုပ်ပေးကြတယ်။
အမှားပြင်ဖို့ လိုအပ်တဲ့ချိန်မှာ ပခုံးပုတ်ပေးကြတယ်။
အများစုဟာ ကျွန်မထက် အရမ်းလည်း ငယ်ကြတယ်။
သိတယ်မို့လား၊ ဆိုလိုတာက ၊ ကောင်းတယ်... LT: ကျေးဇူးပါ။
(ရယ်သံများ)
JF: တကယ်ပါ၊ အဲဒီထဲ ရှင်ပါတဲ့အကြောင်း၊ နားထောင်ပါ၊ သိပါတယ်
အဆုံးသတ်ဆီ သွားနေချိန်မှာ အတူကစားဖို့နဲ့ ဒီကနေသင်ယူဖို့
အနားမှာ တစ်ယောက်ယောက်ရှိတာ ကောင်းတယ်။
ကျွန်မက နီးနေပြီ၊ ရှင့်ထက် ပိုစောလိမ့်မယ်။
LT: ရှင်နဲ့ ယှဉ်ပြီး ပြိုင်တူ အိုမင်း လာတာ ဝမ်းသာတယ်။
(ရယ်သံများ)
JF: ရှင့်ကို ဒီလမ်း ပြနေတာလေ။
(ရယ်သံများ)
LT: ဟုတ်ပါပြီ၊ ဟုတ်ပါပြီရှင်။
PM: အင်း ကျွန်တော်တို့တွေ
အိုမင်းလာပြီး ဘဝခရီး မျိုးစုံကို ဖြတ်သန်းလာရင်း
ခင်ဗျားတို့ရဲ့ ခင်မင်ရင်းနှီးမှုကို အရေးပါ ရှင်သန်ဖို့ ဘာလုပ်လဲဗျ။
LT: အများကြီး အသုံးပြုဖို့လိုတာပေါ့
JF: သူက ကျွန်မကို အများကြီး မဖိတ်ဘူး၊ ဒါကို ပြောပြမယ်။
LT: လူမှုရေး မီဒီယာတွ​ေ အများကြီး သုံးရတယ်
ရှင် အခု တိတ်တိတ်နေပါ ။ ဒီတော့
(ရယ်သံများ)
LT: ကိုယ့်မိတ်ဆွေတွေကို တွေ့ဖို့ အီးမေးလ်တွေ၊ စာသားတွေ
လှန်လှောကြည့်တယ်။
သူတို့ဆီ အမြန်ဆုံး စာပြန်နိုင်အောင်ပေါ့။
အကြောင်းက ကျွန်မရဲ့ အကြံဉာဏ် သူတို့လိုတာ သိလို့ပါ။
(ရယ်သံများ)
သူတို့ ကျွန်မရဲ့အားပေးမှု
လိုတာက မိတ်ဆွေအများစုဟာ စာရေးဆရာ၊ လှုပ်ရှားသူ၊ သရုပ်ဆောင်တွေ
ဖြစ်တော့ ရှင်ကတော့
သုံးမျိုးစလုံး၊ အထူးဖေါ်ပြရမယ့် အခြား စကားစုတွေတစ်သီကြီးနဲ့ ဆိုတာကြောင့်လေ။
ရှင့်ဆီကို အမြန်ဆုံး ရောက်ချင်ပါတယ်။
ကျွန်မ ရှင့်အတွက်ရှိတာ ရှင် သိစေချင်တယ်။
JF: အီမိုဂျိ သုံးလား။
LT: အိုး... JF: မသုံးဘူးလား။
LT: ရှက်စရာကြီး။ JF: ကျွန်မတော့ အရမ်းစိတ်ပါတယ်။
LT: ဟင့်အင်း၊ ကျွန်မက..
ကျွန်မက..ပျော်ရွင်မှု၊ ချီးကျူးမှုတွေနဲ့ ဝမ်းနည်းမှုရဲ့ ကိုယ့်စာလုံးတွေကို
ရှင်းအောင်ပြောတယ်။
JF: ဒါကို ရှင်းအောင်ပြောတယ်..
LT: တစ်လုံးချင်း ထွက်ပြောတယ်။
(ရယ်သံများ)
JF: အဲလောက် ထုံးမီစံကျတာ
သိတဲ့အတိုင်း အသက်ကြီးလာပြီဆိုတော့
ခင်မင်ရင်းနှီးမှုရဲ့ တန်ဖိုးကို ပိုနားလည်လာပြီး
ဒါနဲ့ ကမ်းလှမ်းကာ အချိန်းအချက်လုပ်ဖို့
အချိန် သိပ်အကုန်မခံပဲ တကယ်ပဲ အားထုတ်လုပ်ဆောင်တယ်။
စာအများကြီး ဖတ်တယ်။
ဒီတော့ Lily ကောင်းကောင်း သိသလိုပဲ
ကြိုက်တဲ့စာအုပ်တွေ မိတ်ဆွေကိုပို့ပေးတယ်။
LT: သိခဲ့ကြလို့ ဒီနေ့ ဒီကိုရောက်တာလေ။
အမျိုးသမီး၊ ခင်မင်ရင်းနှီးမှု အကြောင်း စာအုပ်တွေ ပို့ပေးတယ်၊
အံ့ဩမိတာက စာအုပ်တွေ၊ မကြာခင်က
လုပ်ထားတဲ့ သုသေသနတွေ များတာကိုပါ။
JF: ကျေးဇူးမတင်ဘူးမိလား။ LT: ကျေးဇူးတင်တာပေါ့။
(ရယ်သံများ)
PM: ပြီးတော့....
LT: နေဦး၊ အရေးကြီးတဲ့ အကြောင်းက အမျိုးသမီးတ​ွေ ဘယ်လို
လျစ်လျူရှုခံ၊ ဘေးဖယ်ခံ၊ ပထုတ်ခံရတယ် ဆိုတာက နောက်ထပ် ဥပမာလေ။
အကြိမ်အများကြီး အကြံဉာဏ်ပေးခဲ့တာတောင် ကျွန်မတို့အကြောင်း
သုသေသနပြုချက်က အရမ်းကို နည်းပါးတယ်။
JF: ကျိန်းသေပါပဲရှင်။
(ရယ်သံများ)
LT: ဒါအရမ်း စိတ်လှုပ်ရှားဖို့ကောင်းတယ်၊ အားလုံး စိတ်ဝင်စားကြမှာပါ။
Harvard ဆေးကျောင်း လေ့လာမှုက ပြတာက
ရင်းနှီးတဲ့ အမျိုးသမီး ခင်မင်မှုရှိတဲ့ အမျိုးသမီးတွေဟာ အဟန့်အတား
ဖြစ်နိုင်ခြေ ပိုနည်းပါးတယ်၊ အသက်ကြီးရင်
ဖြစ်တတ်တဲ့ ရုပ်ပိုင်းအဟန့်အထားတွေပေါ့၊
သူတို့ကို အများကြီး ပိုရှင်သန် တက်ကြွသူတွေအဖြစ် မြင်ရဖို့ရှိတယ်။
JF: ပြီး ပိုအသက်ရှည်တယ်၊
LT: ပျော်စရာ ဘဝတွေပေါ့။
JF: အမျိုးသားတွေထက် ငါးနှစ် ပိုရှည်တယ်။
နှစ်တွေကို အပျော်အတွက် လဲချင်မယ်ထင်တယ်။
(ရယ်သံများ)
LT: ဒါပေမဲ့ အရေးကြီးဆုံးအပိုင်းက သူတို့တွေ့တဲ့
ရလဒ်တွေဟာ အရမ်း စိတ်လှုပ်ရှားစရာ ကောင်းပြီး ခိုင်မာမှုရှိတာပါ။
သုသေသီတွေ တွေ့ရှိတာက
ရင်းနှီးတဲ့ အမျိုးသမီး မိတ်ဆွေမရှိခြင်းဟာ ဆေးလိပ်သောက်တာ ၊ အဝလွန်တာတို့လိုပဲ
ကျန်းမာရေးကို ထိခိုက်စေတာပါ။
JF: နောက်ထပ်လည်း ရှိသေးတယ်..
LT: ကျွန်မတော့ ပြောပြီးပြီ ..
(ရယ်သံများ)
JK: ကောင်းပြီ၊ ကျွန်မအပိုင်း နားထောင်ပါဦး၊ ထပ်ဖြည့်ပေးချင်တာ တစ်ခုရှိလို့ပါ။
အကြောင်း ဒါတွေက ဆယ်စုနှစ်တွေပဲ ရှိသေးလို့ပါ။
စိတ်ဖိစီးမှုကို နားလည်ဖို့ ကြိုးစားရင်း အမျိုးသားတွေကိုပဲ သုသေသနပြုကြတယ်။
သိပ်မကြာခင်ကမှ စိတ်ဖိစီးမှုခံရတဲ့အခါ အမျိုးသမီးတွေမှာဖြစ်တာကို လေ့လာတာပါ၊
တွေ့ရတာက ကျွန်မတို့ အမျိုးသီးတွေဟာ စိတ်ဖိစီးမှုခံရတဲ့အခါ
ကိုယ်မှာ အောက်စီတိုစင်တွေနဲ့ ပြည့်လာပါတယ်။
ဒါက နေလို့ကောင်းပြီး ငြိမ်သက်ကာ စိတ်ဖိစီးမှု လျော့စေတဲ့ ဟိုမုန်းပါ။
ဒါက ကျွန်မတို့ရဲ့ အမျိုးသမီး မိတ်ဆွေတွေနဲ့ အတူရှိချိန်မှာလည်း တိုးစေပါတယ်။
ဒါဟာ ကျွန်မတို့တွေ ပိုအသက်ရှည်ခြင်းရဲ့ အကြောင်းတစ်ရပ်လို့ လုံးဝယုံတယ်။
ယောက်ျားတွေမှာ ဒါမရှိကြတဲ့အတွက် စိတ်မကောင်းဖြစ်မိတယ်။
ယောက်ျားတွေမှာရှိတဲ့ တဲစ်တိုစတီရုန်းက အောက်စီတိုစင်ကို လျော့ပါးစေတယ်။
LT: အင်း၊ ရှင်နဲ့ ကျွန်မ နဲ့ Dolly တို့ "9 to 5" ကားရိုက်တုန်းက
JF: အိုး...
LT: ကျွန်မတို့ ရယ်တာ၊ အရမ်းကို ရယ်ခဲ့တာလေ။
ကျွန်မတို့ဟာ အတော်များများတူပြီး အတော့ကို ကွဲပြားတာလေ။
ဒီမှာ သူမက Hollywood တော်ဝင်လိုပဲ။
ကျွန်မကတော့ Detroit က လူရမ်းကားလေး လိုပေါ့
Dolly ဟာ Tennessee ရဲ့ ဆင်းရဲ့တဲ့ မြို့လေးက တောင်ပိုင်းသူကလေးပါ။
ကျွန်မတို့ဟာ မိန်းမသားတွေ အနေနဲ့ အရမ်းကို လိုက်ဖက်တာကို တွေ့ရှိပြီး
ရှိရမှာက....
ရယ်ခဲ့တယ်၊ ကျွန်မတို့ရဲ့ အသက်ကိုကို အနည်းဆုံး ဆယ်နှစ်လောက် တိုးပေးနိုင်ခဲ့တာ။
တင်ပျဉ်ချိတ် များများထိုင် ဖို့ကတော့ ကျိန်းသေတယ် ထင်တာပဲ။
(ရယ်သံများ)
ဆိုလိုတာ ရှင်သိရင်ပေါ့။
ရှင်ဆိုလိုတာ အားလုံးသိတယ်လို့ ထင်ပါတယ်။
(ရယ်သံများ)
PM: အခု ခင်ဗျားတို့ အသက်ကို ဆယ်ချီပြီး တိုးပေးနေပြီ။
အမျိုးသမီး ခင်မင်မှုအကြောင်း ဖတ်ဖို့ နှစ်ယောက်လုံးကို Jane ပို့ခဲ့တဲ့ စာအုပ်တွေ
အနက်က တစ်အုပ်က ကျွန်တော်တို့ အရမ်းကို လေးစားတဲ့ Sister Joan Chittister ပါ။
အမျိုးသမီး ခင်မင်မှုအကြောင်း သူမပြောတာက
အမျိုးသမီး မိတ်ဆွေတွေဟာ လူမှုရေး လုပ်ရပ်သက်သက် မဟုတ်ပဲ
စိတ်ပိုင်းဆိုင်ရာ လုပ်ရပ်ပါ။
မိတ်ဆွေတွေကို စိတ်ပိုင်းဆိုင်ရာ အဖြစ် ထင်လား။
ခင်ဗျားတို့ ဘဝကို စိတ်ပိုင်းအရ တစ်ခုခု ဖြည့်ပေးလား။
LT: စိတ်ပိုင်း... လုံးဝကို ထင်တာပေါ့။
အကြောင်းက အထူးသဖြင့် ကိုယ်အကြာကြီး သိလာတဲ့ လူတွေပေါ့၊
ကိုယ့်နဲ့ အချိန်ကုန်ဆုံးတဲ့ လူတွေ
သူတို့ကိုယ်တွင်းက စိတ်ပိုင်းဆိုင်ရာ အနှစ်သာရ၊ သိမ်မွေ့မှု၊
အားနွဲ့မှု ကိုမြင်နိုင်လို့ပါ။
ဆက်နွယ်မှုထဲက မေတ္တာရဲ့ အစိတ်အပိုင်း၊ ချစ်ခြင်းဆိုတာမျိုး တကယ်ရှိပါတယ်။
ရှင့်ရဲ့ စိတ်ရင်းကို နက်နက်ရှိုင်းရှိုင်း မြင်ရတာလေ။
PM: Jane ရော၊ ဒီလိုထင်လား။
LT: ကျွန်မမှာ အစွမ်းထူးတွေရှိတယ်
JF: အင်း မိတ်ဆွေ မျိုးစုံရှိပါတယ်။
လုပ်ငန်းဆိုင်ရာ မိတ်ဆွေတွေ၊ ပါတီက မိတ်ဆွေတွေပေါ့။
ဒါတွေ အကုန် ကျွန်မမှာရှိတယ်။
(ရယ်သံများ)
ဒါပေမဲ့ အောက်စီတိုစင် ထုတ်ပေးတဲ့ ခင်မင်ရင်းနှီးမှုတွေမှာ ....
သူတို့ကတော့ အထူးတလည်ခံစားရတယ်၊ ဘာလို့ဆို ဒါက ရင်ဖွင့်တာပဲမို့လား။
သိတဲ့အတိုင်း နက်ရှိုင်းတယ်။ ပြီး..
ကျွန်မရဲ့ မိတ်ဆွေ အရင်းအချာတွေနဲ့ မျက်ရည် အများကြီး ကျခဲ့ဖူးတယ်လို့ ထင်တယ်။
ဝမ်းနည်းလိုမဟုတ်ပဲ သူတို့ကြောင့် အရမ်းခံစားမိ၊ စိတ်တက်ကြွမိလို့ပါ။
LT: ရှင်တို့ထဲက တစ်ယောက် ခဏနေ သွားတော့မှာနော်။
(ရယ်သံများ)
PM: အင်း နှစ်ယောက်စလုံး ဒီမှာ ထိုင် နေကြတယ်၊ Lily ဘယ်သူ့ကိုပြောနေတာလဲ။
(ရယ်သံများ)
အမြဲထင်မိတာက အမျိုးသမီးတွေ သူတို့ရဲ့ ခင်မင်မှုတွေအကြောင်း
ပြောရင် ယောက်ျားတွေဟာ အမြဲ နည်းနည်း နဝေတိမ်တောင်ဖြစ်ပုံရတယ်။
ခင်ဗျား အမြင်မှာ ယောက်ျားတွေ ရင်းနှီးမှုနဲ့
မိန်းမတွေ ရင်းနှီးမှုကြားက ကွာခြားချက်တွေ က ဘာတွေလဲ။
JF: ကွာခြားချက်က အများကြီးပါ။
ယောက်ျားတွေကို အများကြီး စာနာကြည့်ဖို့လိုတာပေါ့ ရှင်။
(ရယ်သံများ)
ကျွန်မတို့မှာရှိတာ သူတို့မှာ မရှိကြဘူးလေ။
ဒါကြောင့် သူတို့ စောစော သေကြတာလို့ ထင်တာပဲ။
(ရယ်သံများ)
ယောက်ျားတွေကို အများကြီး ကရုဏာ သက်မိတယ်၊
အကြောင်းက နောက်တာမဟုတ်ဘူးနော် ကျွန်မတို့ မိန်းမတွေရဲ့...
အမျိုးသမီး ဆက်နွယ်မှု၊ ကျွန်မတို့ရဲ့ ခင်မင်ရင်းနှီးမှုဟာ နက်ရှိုင်း လို့ပါ။
ဒါတွေဟာ အမြင်သစ်ပေးနိုင်တယ်လေ။
ကျွန်မတို့က အားနည်းချက်ကို စွန့်စားတယ် ..ဒါက ယောက်ျားတွေ မလုပ်ကြဘူးလေ။
ဆိုလိုတာက "ကျွန်မ အဆင်ပြေလား" လို့ ရှင့်ကို ဘယ်နှစ်ခါမေးဖူးလဲ။
"ကျွန်မက ပေါက်တိကပေါက်ချာ ဖြစ်ခဲ့လား" လို့လေ။
PM: လုပ်တာ ကောင်းပါတယ် ဗျ။
(ရယ်သံများ)
JF: ဒါပေမဲ့ ဆိုလိုတာက ကျွန်မတို့ အမျိုးသမီး မိတ်ဆွေအကြောင်းလို
မေးခွန်းတွေတော့ မေးပါတယ်။
ယောက်ျားတွေကတော့ မမေးဘူးလေ။
သိတဲ့အတိုင်း၊ လူတွေက အမျိုးသမီး ဆက်ဆံရေးကို မျက်နှာချင်းဆိုင်လို့ ဆိုပြီး
ယောက်ျား ဆက်ဆံရေးကျတော့ ဘေးချင်းယှဉ် လို့ပြောကြတယ်။
LT: ဆိုလိုတာက အချိန်အများစုမှာ ယောကျားတွေဟာ ခံစားချက်တွေကို မလှစ်ဟချင်ပဲ
ပိုနက်တဲ့ခံစားမှုတွေကို မျိုသိပ်တယ်
ဆိုလိုတာက ဒါဟာ ယေဘုယျ၊ သမားရိုးကျ အတွေးပါ။
သူတို့ရဲ့ ယောက်ျားဂူထဲကိုသွားပြီး ဂေါက်ရိုက်တာ၊ အားကစား
အကြောင်းပြောတာ၊ အမဲလိုက်တာ၊ ကားတွေနဲ့ လိင်ဆက်ဆံတာတွေ လုပ်ကြတယ်။
ဆိုလိုတာက ဒါက ယောက်ျား ပိုဆန်တဲ့ အပြုအမူမျိုးပါ။
JF: ရှင်ဆိုလိုတာက LT: သူတို့ လိင်ကိစ္စပြောတာ။
ဆိုလိုတာက သူတို့ရဲ ယောက်ျားဂူထဲ
တစ်ယောက်ယောက် ရောက်လာရင် လိင်ဆက်ဆံလောက်တယ်လို့ပါ။
(ရယ်သံများ)
အရမ်း စိတ်ဝင်စားစရာကောင်းတယ်လို့ ကျွန်မထင်တဲ့ဟာ တစ်ခု ရှင်သိပေမယ့်
ထပ်ပြောရရင် စိတ်ပညာရှင်တွေ မကြာသေးခင်ကမှ သိတာက
ယောက်ျားတွေဟာ မိန်းမတွေလိုပဲ မွေးချိန်မှာ ဆက်နွယ်မှု ရှိနေကြတာပါ။
ရုပ်ရှင်ထဲမှာ မွေးကင်းစ ယောက်ျားလေး၊ မိန်ကလေးတွေကို ကြည့်လိုက်ရင်
ယောက်ျားပေါက်စလေးတွေဟာ မိန်းကလေးတွေ လိုပဲလေ၊
သူတို့အမေတွေရဲ့ မျက်လုံးတွေထဲ ငေးကြည့်နေကြတာ။
သိတဲ့အတိုင်း၊ စွမ်းအင်ရဲ့ ဆက်နွယ်မှုကို ဖလှယ်ချင်တာကို ပြနေတာလေ။
မိခင်က မျက်နှာကိုလွှဲလိုက်တဲ့အခါ ကလေးရဲ့ တုန်လှုပ်မှုကို မြင်တွေ့နိုင်ပါတယ်။
ကောင်လေးက ငိုတောင်ငိုမယ်။
သူတို့ဟာ ဆက်နွယ်မှုကို လိုအပ်ကြတယ်။
ဒီတော့ မေးခွန်းက သူတို့ကြီးလာတော့ ဘာလို့ပြောင်းသွားတာလဲ။
အဖြေကတော့ ယောက်ျားကြီးစိုးတဲ့ ယဉ်ကျေးမှုပါ။
ကောင်လေးတွေနဲ့ လူရွယ်တွေကို ဆက်နွယ်မှုကို လိုအပ်ခြင်း၊
စိတ်လှုပ်ရှားခံစားမှုတို့လို အရာတွေဟာ မိန်းကလေးဆန်မှုလို့ ထင်မြင်ကြတယ်။
တကယ့် ယောက်ျားတွေဟာဟာ လမ်းညွန်ချက် တောင်းတာ၊ လိုအပ်တာကို မေးတာ မလုပ်ဘူး။
နေထိုင်မကောင်းရင် ဆရာဝန်ဆီ မသွားဘူး။
အကူအညီ မတောင်းဘူး။
အရမ်းကြိုက်တဲ့ ကိုးကားချက် တစ်ခုက
"ယောက်ျားတွေကြောက်တာက "ငါတို့" ဖြစ်လာမှုက သူ့ရဲ့ "ငါ"ကို ဖျက်ပစ်မှာကိုပါ။"
သိတဲ့အတိုင်း၊ သူရဲ့ အတ္တ သဘောလေ။
မိန်းမတွေရဲ့ အတ္တသဘောကျတော့ အမြဲ စိမ့်ဝင်နိုင်မှုမျိုး ဖြစ်နေတယ်။
ဒါပေမဲ့ "ငါတို့" ဆိုတာဟာ ကျွန်မတို့ရဲ့ ကျက်သရေ ဆယ်ခြင်းပါ။
ဒါက ကျွန်မတို့ကို သန်မာအောင် လုပ်ပေးတားပါ။
ကျွန်မတို့ ယောက်ျားတွေထက် မသါပါဘူး။
ကျွန်မတို့ ဖိုသဘာဝကို သက်သေပြဖို့ မလိုဘူး။
LT: ပြီးတော့၊ အင်း...
JF: ဒါ Gloria Steinem ရဲ့ အဆိုပါ။
ဒီတော့ လူသားဆန်မှုကို ဖော်ပြနိုင်တယ်။ LT: Gloria Steinem ကိုသိတယ်။
JF: သူမကို ရှင်သိတာ သိတယ်၊ ဒါပေမဲ့ ထင်တာက
(ရယ်သံများ)
ဒါတကယ့် အဆိုကြီးလို့ ထင်တယ်။
ကျွန်မတို့ ယောက်ျားတွေထက် မသာပါဘူး။ သက်သေပြစရာ ဖိုသဘာဝ မရှိဘူး။
ဒါက တကယ် အရေးကြီးပါတယ်။
LT: ဒါပေမဲ့ ယောက်ျားတွေဟာ ယောက်ျားကြီးစိုးမှုမှာ
နေသာထိုင်သာရှိတဲ့ ယဉ်ကျေးမှုထဲကို အရမ်းကို ရိုက်သွင်းခံရတာလေ။
ကျွန်မတို့က ဆန်းသစ်တာတစ်ခုခု လုပ်ဖို့လိုတယ်လေ။
JF: အမျိုးသမီးတွေရဲ့ ချစ်ခင်ရင်းနှီးမှုဟာ ထပ်ဆန်းသစ်နိုင်တဲ့ စွမ်းအင်နဲ့ ဆင်တူတယ်။
LT: ဒါက ဒီအကြောင်းနဲ့ပတ်သက်ပြီး စိတ်လှုပ်ရှားစရာပါ။
ကျွန်မတို့ရဲ့ ရင်းနှီးမှုကြောင့်
မိန်းမချင်းရင်းနှီးမှုတွေဟာ ညီမရင်းချာ ချစ်ကြည်မှု ခရီးတစ်ထောက် ​ဖြစ်ပြီး
ညီမရင်းချာ ချစ်ကြည်မှုဟာ အရမ်း အစွမ်းရှိတဲ့ အားအင်တစ်ခု ဖြစ်နိုင်တယ်လေ။
ကမ္ဘာကြီးကို ပေးဖို့...
ဖြစ်သင့်တဲ့ ကမ္ဘာကို ဖန်တီးဖို့လေ။
လူသားတွေ အရူးအမူး လိုအပ်တာတွေပေါ့။
PM: ဒါကြောင့် ဒါကို ပြောနေကြတာပါ။
အမျိုးသမီးတွေရဲ့ ရင်းနှီးမှုတွေဟာ
Jan ပြောသလို ဆန်းသစ်လို့
ရတဲ့ စွမ်းအင်ရင်းမြစ်လို့ပါ။
ဒီတော့ ဒါကို ဘယ်လို သုံးကြမလဲ။
JF: အင်း၊ မိန်းမတွေဟာ ကမ္ဘာမှာ အမြန်ဆုံး တိုးပွားနေတဲ့ လူဦးရေပါ၊
အထူးက သက်ကြီးမိန်းမတွေပါ။
ကျွန်မတို့ရဲ့ စွမ်းအားကို အသုံးချနိုင်ရင် ကမ္ဘာကို ပြောင်းလဲနိုင်တာပေါ့။
ဘာလို့ ထင်လဲ။ လုပ်ဖို့လိုတာပါ။
(လက်ခုပ်သံများ)
စောစောကို လုပ်ဖို့လို့တာ။
လုပ်ဖို့လိုတာ တစ်ခုက ဒါကို
မိန်းမတွေအဖြစ်နဲ့ လုပ်နိုင်တယ်။
တစ်ခုရှိတာက၊ သုံးစွဲသူ စံနှုန်းတွေ ချမှတ်တာမျိုးပေါ့။
ကျွန်မတို့ လျှော့သုံးဖို့လိုတယ်။
ကျွန်မတို့ အနောက်တိုင်းမှာ လျှော့သုံးဖို့လိုတယ်။
ပစ္စည်းတွေ ဝယ်တဲ့အခါ ဒေသတွင်း လုပ်တဲ့ပစ္စည်းတွေ ဝယ်ဖို့လိုတယ်။
အစားအစာဝယ်ရင် ဒေသတွင်း စိုက်တဲ့ အစားအစာကို ဝယ်ဖို့လိုတယ်။
ကျွန်မတို့ဟာ ကိုယ့်ဘာသာ လုံလောက်အောင် လုပ်ဖို့ လိုသူတွေပါ။
ကျွန်မတို့ကိုယ်တိုင် ရုပ်ကြွင်းလောင်စာ တွေကို မှီခိုရတာ ကင်းဖို့လိုတယ်။
ရုပ်ကြွင်းလောင်စာ ကုမ္ပဏီတွေဖြစ်တဲ့...
Exxons နဲ့ Shell Oils နဲ့ ဒီလူဆိုးတွေဟာ...
သူတို့တွေက ကျွန်မတို့ကို
ကျောက်ခေတ်ကို ပြန်မသွားရပဲနဲ့ ဒါကို မလုပ်နိုင်ဘူးလို့ ပြောတော့မှာ မို့ပါ။
သိတဲ့အတိုင်း အစားထိုးသုံးစရာက ရှိမှမရှိသေးတာ ဆိုကြပါတယ်။
ဒါ မမှန်ပါဘူး။
အကြိမ်ကြိမ် သုံးနိုင်နိုင်တဲ့ စွမ်းအင်ကို
သုံးနေလို့ အဆင်ပြေနေတဲ့ နိုင်ငံတွေ အများကြီး ကမ္ဘာပေါ်မှာ ရှိနေကြပါပြီ။
ရုပ်ကြွင်းလောင်စာတွေသုံးမှုကို ဖြတ်မပစ်ရင် ကျွန်မတို့တွေ
ကျောက်ခေတ်ကို ပြန်ရောက်သွားလိမ့်မယ်တဲ့။
တကယ်က အကြိမ်ကြိမ်သုံးနိုင်တဲ့ စွမ်းအင်ကို စသုံးလိုက်ရင်
အာတိတ်မှာရေနံမတူးရင်၊...ဘာမှမတူးရင်...
LT: ဟာ၊
JF: Alberta မှာ ရေနံ ကတ္တရာတွေ မတူးရင်..။
ဟုတ်တယ်။
ဖြစ်လာမှာက...
ဒီမိုကရေစီ ပိုရမယ်၊ အလုပ်တွေပိုများမယ်၊ ပိုကျန်းမာ ချမ်းသာလာမယ်၊
ပြီး အမျိုးသမီးတွေဟာ ဒီနည်းကို ဦးဆောင်တော့မှာ။
LT: ဖြစ်နိုင်တာက ကျွန်မတို့တွေဟာ ကမ္ဘာ တစ်လွှားက ညီမရင်းချာ ချစ်ခင်သူတွေနဲ့အတူ
တတိယ အမျိုးသမီးဝါဒ လှုပ်ရှားမှု အဟုန် ရှိလာနိုင်မှာပါ။
မမြင်ခဲ့ရတဲ့အမျိုးသမီးတွေနဲ့ ဘယ်တော့မှ မတွေ့နိုင်လောက်ပေမဲ့
ဒီနည်းနဲ့ ပူးပေါင်းနိုင်လာကြမှာပါ။
အကြောင်းက
Aristotle ပြောခဲ့တာက
လူအများစုဟာ....
ယောက်ျား ခင်မင်ရင်းနှီးမှု မရှိရင် လူတွေသေလိမ့်မယ်တဲ့။
သော့ချက်စကားလုံးက "ယောက်ျား" ဆိုတာပါ။
အကြောင်းက ရင်းနှီးမှုဟာ တူညီမှုကြားမှာ ဖြစ်သင့်တယ်လို့ ထင်ကာ
မိန်းမတွေကို အတူတူလို့ မစဉ်းစားကြလို့လေ။
ဂရိတွေက ကျွန်မတို့ကို အသက်ရှိတယ် တောင် မထင်ခဲ့ဘူး။
တကယ်၊ အတိအကျပဲ။ ဒါက Aristotle ရဲ့ အမြင်ကျဉ်းမှုကို ပြနေတာလေ။
(ရယ်သံများ)
နေဦး၊ အကောင်းဆုံး အပိုင်းကို ရောက်လာပြီ။
သိတဲ့အတိုင်း ယောက်ျားတွေဟာ မိန်းမတွေကို မလိုဘူး ဆိုတောင်၊
ကမ္ဘာကြီးက မိန်းမတွေကို လိုအပ်နေတယ်။
US အခြေခံဥပဒေက မိန်းမတွေကို လိုအပ်တယ်။
ကျွန်မတို့ဟာ အခြေခံဥပဒေမှာတောင် မပါဘူး။
JF: ရှင်က တူညီတဲ အခွင့်အရေး ပြင်ဆင်ချက်ကို ပြောနေတာပါ။
LT: မှန်တာပေါ့။
တရားသူကြီး Ginsberg က ဒီလိုပြောခဲ့တယ်။
ဒုတိယကမ္ဘာစစ်အပြီးမှာ ရေးသားခဲ့တဲ့ အခြေခံဥပဒေတိုင်းမှာ
အမျိုးသမီးအား တန်းတူရည်တူ နိုင်ငံသား ဖြစ်ကြောင်း ပြဋ္ဌာန်းချက်ပါပေမဲ့
ကျုပ်တို့ဆီမှာတော့ မပါပါဘူး။
ဒီတော့ ဒါက စဖို့ကောင်းတဲ့နေရာ ဖြစ်မယ်။
သိမ်သိမ် မွေ့မွေ့ပေါ့။
JF: မှန်တာပေါ့။
(လက်ခုပ်သံများ)
လိင်ညီမျှမှု၊ ဒါက ဒီရေလိုပဲ။ လှေတွေ
အားလုံးကို မတင်မှာ၊ မိန်းမတွေပဲမဟုတ်ဘူး
PM: ဒါကို ဘယ်လိုလုပ်ရမယ် ဆိုတာ စံပြုသူအသစ်တွေ လိုအပ်မယ်။
ဘယ်လို မိတ်ဆွေတွေ ဖြစ်ဖို့၊
နည်းလမ်းမျိုးစုံနဲ့ အစွမ်းတွေကို ဘယ်လိုတွေးဖို့
စားသုံးသူတွေအနေနဲ့
ကမ္ဘာ့နိုင်ငံသားတွေ အဖြစ်နဲ့ပါ။
ဒါက အမျိုးသမီးတွေ ဘယ်လို မိတ်ဆွေဖြစ်နိုင်တာကို
Jane နဲ့ Lily တို့ ကနေပြီး စံပြအတုယူစရာဖြစ်အောင်
လုပ်ပြနေတာ ကြာပါပြီ။
တစ်ခါတစ်လေ သူတို့တွေ သဘောထား မကိုက်ညီတာတောင်မှပါ။
ကျေးဇူးတင်ပါတယ်။
နှစ်ယောက်စလုံး ကျေးဇူးပါ။
(လက်ခုပ်သံများ)
JF: ကျေးဇူးပါ။
LT: ကျေးဇူးတင်ပါတယ်။
JF: ကျေးဇူးတင်ပါတယ်။
(လက်ခုပ်သံများ)